stanford-oval/wikipedia huggingface dataset:
Attendo
Kannanottoja

Sisäministeri Petteri Orpo kommentoi vuonna 2019 vaalitentissä Attendon Alavuden hoivakodin toiminnan keskeyttämistä, ja sanoi pitävänsä tilannetta sietämättömänä.
SDP:n kansanedustaja Satu Taavitsainen kommentoi Alavuden hoivakodin tapausta: ”Voi taivas varjele meitä, mikä kauhukone Suomeen on synnytetty". Taavitsainen totesi 10 vuotta aiemmin ajatelleensa, että Suomi Euroopan ensimmäisenä suurten ikäluokkien eläköitymisen kohtaavana maana voisi näyttää positiivista esimerkkiä vanhustenhuollossa, mutta näyttääkin muille maille, miten ei ainakaan pidä tehdä. Hän totesi leikkauspolitiikan ajaneen Suomen ongelmiin ja että valtion pitää pyytää omaisilta ja vanhuksilta anteeksi.
Pääministeri Juha Sipilä kommentoi Alavuden toiminnan keskeytystä ja hoiva-alan tilannetta, todeten että vanhusten laadukkaan hoidon pitää olla ykkösprioriteetti myös suurilla yksityisillä toimijoilla, ja että "nyt on toimien aika, toimiala on aiheesta erityistarkkailussa".
Vihreä liitto on esittänyt Attendoon ja Esperi Careen liittyvän hoivakohun myötä vanhustenhoitoon voitontavoittelun kieltoa ja toisena vaihtoehtona voittokattoa. Myös perussuomalaisten eduskuntaryhmän puheenjohtaja Leena Meri on ehdottanut hoivayrityksille tuottokattoa.
Aiheesta muualla

Attendo Oy:n verkkosivut (englanniksi)
Attendo Oy:n verkkosivut (suomeksi)
Boyfriend No. 2

| ”Boyfriend #2” Pleasure P |
| --- | --- | --- |

Singlen tiedot
 Albumilta: The Introduction of Marcus Cooper
 Äänitetty : 2008
 Julkaistu: 2. joulukuuta 2008
 Formaatti: digitaalinen lataus, CD
 Tekijä(t): Marcus Ramone Cooper, Richard Preston Butler, Jr.
 Tuottaja(t): Rico Love, EHood & E2
 Tyylilaji: R&B
 Kesto: 03.38
 Levy-yhtiö: Atlantic
Pleasure P:n muut singlet
| ”Did You Wrong” 2008 | ”Boyfriend No. 2” 2008 | ”Hunt 4 U” 2009 |
"Boyfriend #2" on yhdysvaltalaisen R&B-laulajan Pleasure P:n kappale. Se julkaistiin toisena singlenä hänen ensimmäiseltä studioalbumiltaan The Introduction of Marcus Cooper. Kappaleen sanoittivat ja tuottivat Rico Love ja EHood & E2, ja single julkaistiin 2. joulukuuta 2008.
Kappale nousi sijalle 42 Yhdysvaltain Billboard Hot 100 -musiikkilistalla ja toiselle sijalle Billboard R&B/Hip-Hop Songs -listalla, ja se on näin ollen Pleasure P:n kaikkien aikojen menestynein listahitti.
Musiikkivideo

Pleasure P ja Kai Crawford ohjasivat kappaleen musiikkivideon, ja se sai ensi-iltansa Myspacessa 27. tammikuuta.
Remix-versiot

"Boyfriend #2" (The Council Remix) (featuring Flo Rida) (Official Remix)
"Boyfriend #2" (Remix) (featuring Ludacris)
"Boyfriend #2" (Remix) (featuring DJ Webstar)
"Boyfriend #2" (Remix) (featuring Ghostface Killah)
"Boyfriend #2" (Remix) (featuring Usher)
"Boyfriend #2" (Remix) (featuring 2 Pistols)
Listasijoitukset

| Lista (2008) | Paras sijoitus |
| --- | --- |
Yhdysvaltain Billboard Hot 100: 42
Yhdysvaltain Billboard Hot R&B/Hip-Hop Songs: 2
Bysanttilainen ja kristillinen museo

| Bysanttilainen ja kristillinen museo Βυζαντινό και Χριστιανικό Μουσείο |
| --- | --- |
 Museon rakennus Ilisian huvila.
Tyyppi:  historiallinen museo
Sijainti:  Kolonáki, Ateena, Attika, Kreikka
Perustettu:  1914
Ylläpitäjä:  Kreikan valtio
Kotisivut:  www.byzantinemuseum.gr
Koordinaatit:  37°58′29″N, 23°44′40″E
 fiBysanttilainen ja kristillinen museo 
    
Bysanttilainen ja kristillinen museo (kreik. Βυζαντινό και Χριστιανικό Μουσείο, Vyzantinó kai Christianikó Mouseío) on historiallinen museo Ateenassa Kreikassa. Museo on keskittynyt bysanttilaisen keskiajan kulttuuriperintöön ja se on alallaan maailman merkittävimpiä. Museo sijaitsee Kolonákin kaupunginosassa Ateenan keskustan itäosassa.
Museo on perustettu vuonna 1914. Se toimi alun perin Ateenan akatemian rakennuksessa ja siirtyi nykyiseen sijaintipaikkaansa Ilísian huvilaan (βίλα Ιλίσια, Víla Ilísia) vuonna 1930. Huvila oli aiemmin Piacenzan herttuattaren talviasunto ja tunnetaan siksi myös nimellä Mégaro Doúkissas tis Plakentías (Μέγαρο Δούκισσας της Πλακεντίας). Se on valmistunut vuonna 1848. Rakennus muunnettiin museokäyttöön sopivaksi ja sitä on edelleen laajennettu myöhemmin.
Kokoelmat

Museon kokoelmiin kuuluu noin 25 000 esinettä. Ne ovat noin vuosilta 200–1900, toisin sanoen bysanttilaisen ajan lisäksi sitä edeltäneeltä myöhäisantiikin ajalta sekä sitä seuranneelta niin kutsutulta jälkibysanttilaiselta ajalta. Suurin osa esineistöstä on peräisin kreikkalaisesta maailmasta sekä Vähästä-Aasiasta ja Balkanilta. Esineistöön kuuluu muun muassa erilaista varhaiskristillistä esineistöä sekä suuri määrä ikoneita (n. 3 500) ja muuta kirkkotaidetta, kuten kirkkojen seinämaalauksia ja mosaiikkeja, kirkkotekstiilejä ja veistoksia, käsikirjoituksia yms.
Museon pääsisäänkäynti pihan puolella.
Hyvä paimen. Myöhäisroomalainen kuvapatsas 300-luvulta eaa.
Fragmentti roomalaisesta sarkofagista.
Keramiikkaa n. vuosilta 800–1200.
Pyhä Filippus marmorilaatassa, 900-luku.
Museon ikonikokoelmaa.
Arkkienkeli Mikael ikonissa, 1300-luku.
Pentekostarion, di Nocilini da Sabbio, Venetsia 1544.
Johannes Kastaja kalkkikivipaneelissa. Zákynthos, 1600-luku.
Freskomaalattu ikonostaasi Evrytaníasta, 1600-luku.
Aiheesta muualla

Βυζαντινό και Χριστιανικό Μουσείο - Byzantine and Christian Museum. Museon verkkosivut. (kreikaksi) (englanniksi)
Kuvia tai muita tiedostoja aiheesta Bysanttilainen ja kristillinen museo Wikimedia Commonsissa
Lukas Rupp

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 8. tammikuuta 1991 (ikä 33)
Syntymäpaikka: Heidelberg, Saksa
Pelipaikka: keskikenttäpelaaja
Pituus: 178 cm
Paino: 73 kg
Junioriseurat
0000–2005: TSG Weinheim
2005–2010: Karlsruher SC
Seurat
| Vuodet | Seura | O | (M) |
| 2009–2011 | Karlsruher SC II | 24 | (7) |
| 2010–2011 | Karlsruher SC | 26 | (3) |
| 2011–2014 | Borussia Mönchengladbach | 34 | (0) |
| 2011–2013 | → Borussia Mönchengladbach II | 14 | (3) |
| 2012 | → SC Paderborn 07 | 15 | (2) |
| 2014–2015 | SC Paderborn 07 | 31 | (4) |
| 2015–2016 | VfB Stuttgart | 29 | (5) |
| 2016–2020 | TSG 1899 Hoffenheim | 42 | (5) |
| 2017–2020 | → TSG 1899 Hoffenheim II | 4 | (1) |
| 2020–2022 | Norwich City | 54 | (0) |
Maajoukkue
| 2010–2012 | Saksa U20 | 7 | (0) |
 Seurajoukkueuran tilastot kattavat vain kansalliset sarjat, päivitetty 1. elokuuta 2022.  Maajoukkueuran tilastot päivitetty 19. tammikuuta 2020.
Lukas Rupp (s. 8. tammikuuta 1991 Heidelberg, Saksa) on saksalainen jalkapalloilija. Pelipaikaltaan hän on keskikenttäpelaaja. Rupp edusti viimeksi englantilaisseura Norwich Cityä.
Rupp on pelannut yhteensä 137 Bundesliigan ottelua edustaen Borussia Mönchengladbachia, SC Paderborn 07:ää, VfB Stuttgartia ja TSG 1899 Hoffenheimia. Hän on tehnyt Bundesliigassa 14 maalia. Tammikuussa 2020 hän siirtyi englantilaisseura Norwich Cityyn. Hän pelasi kaudella 2019–2020 Valioliigassa 12 ottelua, seuraavalla kaudella mestaruussarjassa 23 ottelua ja kolmannella Norwichin-kaudellaan Valioliigassa 19 ottelua. Hän ei tehnyt Norwichin sarjaotteluissa yhtään maalia mutta kaudella 2021–2022 hän teki maalin liigacupissa Bournemouthia ja FA Cupissa Liverpoolia vastaan.
Tilastot

Päivitetty 30. kesäkuuta 2019.
| Kausi | Seura | Sarja | O | M |
| --- | --- | --- | --- | --- |
| 2008–2009 | Karlsruher SC II |  Regionalliga | 4 | 1 |
| 2009–2010 | Karlsruher SC |  2. Bundesliiga | 2 | 0 |
| 2009–2010 | Karlsruher SC II |  Regionalliga | 17 | 4 |
| 2010–2011 | Karlsruher SC |  2. Bundesliiga | 24 | 3 |
| 2010–2011 | Karlsruher SC II |  Regionalliga | 3 | 2 |
| 2011–2012 | Borussia Mönchengladbach |  Bundesliiga | 3 | 0 |
| 2011–2012 | Borussia Mönchengladbach II |  Regionalliga | 7 | 2 |
| 2011–2012 | SC Paderborn 07 |  2. Bundesliiga | 15 | 2 |
| 2012–2013 | Borussia Mönchengladbach |  Bundesliiga | 21 | 0 |
| 2012–2013 | Borussia Mönchengladbach II |  Regionalliga | 3 | 0 |
| 2013–2014 | Borussia Mönchengladbach |  Bundesliiga | 10 | 0 |
| 2013–2014 | Borussia Mönchengladbach II |  Regionalliga | 4 | 1 |
| 2014–2015 | SC Paderborn 07 |  Bundesliiga | 31 | 4 |
| 2015–2016 | VfB Stuttgart |  Bundesliiga | 29 | 5 |
| 2016–2017 | TSG 1899 Hoffenheim |  Bundesliiga | 14 | 2 |
| 2016–2017 | TSG 1899 Hoffenheim II |  Regionalliga | 1 | 1 |
| 2017–2018 | TSG 1899 Hoffenheim |  Bundesliiga | 21 | 3 |
| 2018–2019 | TSG 1899 Hoffenheim |  Bundesliiga | 1 | 0 |
| 2018–2019 | TSG 1899 Hoffenheim II |  Regionalliga | 3 | 0 |
| Yhteensä | Yhteensä | Yhteensä | 213 | 30 |
M2 (ohjus)

FS Le Redoutable.
M2 eli MSBS M2 (Mer-Sol Balistique Stratégique) on ranskalaisvalmisteinen keskikantaman (IRBM, 2 900–3 200 km) ydinkärkiohjus. Tämä mereltä ammuttava ydinohjus oli käytössä vuosina 1974 - 1978. Sen tuhovoima oli 0,5 megatonnia (500 kT) eli 2 100 terajoulea. M1 ja M2 -ohjustyypit käyttivät osittain samaa taistelukärkeä, jonka omamassa oli vain 700 kg. Redoutable-luokan ydinsukellusveneet, eli SNLE:t (Sousmarin Nucléaire Lanceur d'Engins) olivat tämän yksikärkiohjuksen laukaisualustana. Myös mahdollisesti Rita 2 -nimen saanut ohjus, saavutti tyyppihyväksynnän vuonna 1973. Koelaukaisuissa saavutettiin 600 km:n suuruinen lakikorkeus.
Kiinteätä ajoainetta käyttänyt ohjustyyppi oli kaksivaiheinen, ja omasi 19 950 kg:n laukaisumassan. Työntövoima oli 440 kN.Inertiaalinen ohjautusjärjestelmä antoi 1,0 km:n osumatarkkuuden (CEP). Ohjuskärjen tyyppinimitys oli MR-41. Ohjustyypin yksilöitä valmistui arviolta 35 kpl, mikä riittänee kahden sukellusveneen ydinarsenaaliin, mikäli 16 ohjusta/alus oltaisiin ladattu. Ydinkärkiä valmistettiin kanto-ohjuksia suurempi määrä, vähintäin 48 kappaletta ja ne palvelivat myös pidemmän ajan, vuoteen 1980. Boosted fission -tyyppisten eli kiihdytettyjen HEU- ydinkärkien koeräjäytyksiä toteutettiin vuonna 1968, tuotantoon MR-41 saapui 1969. Partiointi M1 -ohjuksin aseistetuilla ydinsukellusveneillä aloitettiin 1972.
M2:ta edelsi M1 ja tämän ohjuksen seuraaja oli M20.
Käännös suomeksi
Borderlands 3

| Borderlands 3 |
| --- | --- |

Kehittäjä:  Gearbox Software
Julkaisija:  2K Games
Jakelija:  Humble Store, Google Stadia, Epic Games Store, PlayStation Store, Microsoft Store ja Steam
Säveltäjä:  Jesper Kyd ja Michael McCann
Pelisarja:  Borderlands
Pelimoottori:  Unreal Engine 4
Julkaistu:  13. syyskuuta 2019
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli ja yhteistyömoodi
Ikäluokitus:  ESRB: Alkaen 17 vuotta  USK 18, USK 18 ja USK 18 
Alusta:  Google Stadia, Microsoft Windows, PlayStation 4, Xbox One
Jakelumuoto:  Optinen levy ja digitaalinen jakelu
Lisää peliartikkeleitaVideopelien teemasivulla
Borderlands 3 on Gearbox Softwaren kehittämä ja 2K Gamesin julkaisema ensimmäisen persoonan ammuntapeli.
Peli julkaistiin 13. syyskuuta 2019.
Peli on Borderlands-sarjan neljäs suurempi julkaisu.
Pelaaminen

Peli on ammuntapeli, jossa on toimintaroolipelin ominaisuuksia. Peli on niin sanottu ”loot shooter”.
Vastaanotto

Peli on saanut IGN:n arvostelussa arvosanaksi 9/10.
Peli on saanut GameSpotin arvostelussa arvosanaksi 8/10.
Aiheesta muualla

Borderlands 3 MobyGamesissa (englanniksi)
Borderlands-pelisarja
Borderlands
Borderlands 2
Borderlands: The Pre-Sequel!
Borderlands Legends
Tales from the Borderlands
Borderlands 3
Tiny Tina's Wonderlands
New Tales from the Borderlands
Beyond Fear

Beyond Fear on yhdysvaltalainen heavy metal -yhtye. Tim Owens perusti sen maaliskuussa 2005 sivuprojektiksi. Tällöin hänen pääyhtyeensä oli Iced Earth. Owensin lähdettyä Iced Earthista Beyond Fearista tuli hänelle pääyhtye.
Yhtyeen jäsenet

Tim Owens, laulu
John Comprix, kitara
Dennis Hayes, basso
Eric Elkins, rummut
Yhtyeen jäsenet > Entiset jäsenet

Dwayne Bihary, kitara
Levytykset

Beyond Fear (2006)
Aiheesta muualla

Yhtyeen kotisivut (Arkistoitu – Internet Archive)
Boygenius

| Boygenius |
| --- | --- |
 Boygenius vuonna 2023: vasemmalla Phoebe Bridgers, keskellä Julien Baker ja oikealla Lucy Dacus.
Tiedot
Toiminnassa:  2018–
Tyylilaji:  indie rock
Kotipaikka:  Yhdysvallat
Laulukieli:  englanti
Jäsenet:  Julien Baker   Phoebe Bridgers   Lucy Dacus  
Levy-yhtiö:  Matador Records Interscope Records
Infobox OKNimi-testi OK: 
Boygenius (tyyliteltynä pienaakkosin) on yhdysvaltalainen superyhtye, jonka perustivat Phoebe Bridgers, Julien Baker ja Lucy Dacus vuonna 2018. Yhtyeen musiikki on tyyliltään indie rockia.
Yhtyeen nimeä kantava ensimmäinen EP-levy julkaistiin vuonna 2018 ja esikoisalbumi The Record vuonna 2023.
Historia

Ennen yhtyeen muodostamista Julien Baker, Phoebe Bridgers ja Lucy Dacus tunnettiin sooloartisteina. Bridgers oli tunnettu itseään vähättelevästä musiikistaan, Baker uskoa sekä raittiutta käsittelevistä kappaleistaan ja Dacus laulustaan. Yhtyeen perustamisen aikoihin Bridgers oli julkaissut esikoisalbuminsa Stranger in the Alps, Baker toisen albuminsa Turn Out the Lights ja Dacus oli julkaisemassa toista albumiaan Historian.
Baker ja Dacus tapasivat ensimmäistä kertaa esiintyessään yhdessä vuonna 2016 ja Bridgersiin Baker tutustui kuukautta myöhemmin. Boygenius sai alkunsa, kun he ystävystyivät ja huomasivat nauttivansa musiikin tekemisestä yhdessä. Vuonna 2018 kolmikko oli lähdössä yhteiselle kiertueelle ja päättivät nauhoittaa yhteisen kappaleen sitä varten, mutta päätyivätkin nauhoittamaan kuusi. Kappaleet julkaistiin EP-levyllä Boygenius-nimen alla myöhemmin samana vuonna. Yhtyeen nimellä viitataan liian itsevarmoihin miehiin, jotka saavat kehuja jokaisesta ideastaan.
EP:n julkaisun jälkeen ystävykset jatkoivat yhteistyötään. He vierailivat muun muassa Hayley Williamsin kappaleella ”Roses/Lotus/Violet/Iris”, joka julkaistiin tämän sooloalbumilla Petals for Armor. Yhtyeen jäsenet esiintyivät myös toistensa kiertueilla ja sooloalbumeilla, kuten Bridgersin albumilla Punisher, Bakerin albumilla Little Oblivions ja Dacusin albumilla Home Video.
Boygeniusin ensimmäinen albumi The Record julkaistiin Interscope Recordsin kautta 31. maaliskuuta 2023. Se on yhtyeen jokaisen jäsenen ensimmäinen suuren levy-yhtiön julkaisema albumi. Albumi debytoi yhdysvaltalaisen Billboard 200 albumilistan neljännellä sijalla ja sai erittäin hyvän vastaanoton musiikkikriitikoilta.
Yhtye julkaisi 13. lokakuuta 2023 neljästä kappaleesta koostuvan EP-levyn The Rest. Se julkaistiin Interscopen kautta.
Diskografia > Studioalbumit

The Record (2023)
Diskografia > EP:t

Boygenius (2018)
The Rest (2023)
M/S Daewoo Frontier

| M/S Daewoo Frontier |
| --- | --- |
Tyyppi:  konttialus
Lippuvaltio:  Italia
Kotipaikka:  Napoli
IMO-numero:  8521206
MMSI-numero:  247157000
Tunnuskirjaimet:  IBZY
Aiemmat nimet:  1988–2008: Repubblica Di Genova 2008– Daewoo Frontier
Omistaja:  Grimaldi SpA
Aiemmat omistajat:  1988– Grimaldi SpA
Rakennustelakka:  Apunia, Italia
Rakennusnumero:  5837
Tilattu:  18. joulukuuta 1985
Kölinlasku:  27. helmikuuta 1986
Luovutettu:  elokuu 1988
Tekniset tiedot
Pituus:  197,02 m
Leveys:  30,4 m
Syväys:  9,4 m
Bruttovetoisuus (GT):  42 567
Koneisto:  1 × Sulzer diesel
Koneteho:  12 709 kW
Nopeus:  33,34 km/h
Nopeus:  18 kn
Lastikapasiteetti:  2 389 m
Lähteet:  
M/S Daewoo Frontier (IMO 8521206) on italialaisen Grimaldi Linesin omistukseen rekisteröity ro-ro/konttialus. Alus on rakennettu vuonna 1988 Italiassa. Alus on rekisteröity Italian lipun alle, ja sen kotisatama on Napoli.
Daewoo Frontierin sisaralus on M/S Repubblica Di Amalfi.
Käyttöhistoria

18. joulukuuta 1985 alus tilattiin. 27. helmikuuta 1986 tapahtui kölinlasku, ja seuraavan vuoden elokuussa alus luovutettiin Grimaldi Linesin omistukseen, joka rekisteröi aluksen Italian lipun alle nimellä Repubblica Di Genova. Kotisatamaksi tuli Napoli.
8. maaliskuuta 2007 Repubblica Di Genova oli Antwerpenin satamassa, kun se sai kallistuman ja kaatui alle puolessa tunnissa. Kukaan aluksen 42 hengen miehistöstä ei loukkaantunut, mutta he menettivät muun muassa kaikki rahansa ja vaatteensa. Miehistö oli kotoisin Italiasta ja Romaniasta. Lastina aluksella oli kontteja ja Fiatteja.
31. elokuuta alus saatiin käännettyä oikein päin, ja 18. marraskuuta se hinattiin antwerpenilaiselle telakalle korjattavaksi. Helmikuussa 2008 alus sai nimen Daewoo Frontier, ja se hinattiin Etelä-Koreaan mahdollisesti jälleenrakennettavaksi.
Aiheesta muualla

Fakta om Fartyg – M/S Repubblica Di Genova (ruotsiksi)
Kuvia Antwerpenin satamassa makaavasta Repubblica Di Genovasta (venäjäksi)
Lisää kuvia kaatuneesta aluksesta[vanhentunut linkki] (hollanniksi)
M/S Duncan Island

| M/S Duncan Island |
| --- | --- |
Tyyppi:  Konttialus
Lippuvaltio:  Bahama
Kotipaikka:  Nassau
IMO-numero:  9059638
MMSI-numero:  308704000
Tunnuskirjaimet:  C6JS
Omistaja:  Difko LXXXIV K/S
Rakennustelakka:  Danyard A/S, Frederikshavn, Tanska
Rakennusnumero:  719
Luovutettu:  1993
Tekniset tiedot
Pituus:  178,5 m
Leveys:  25,24 m
Syväys:  9,2 m
Bruttovetoisuus (GT):  14 061
Koneteho:  16 320 kW
Nopeus:  39,82 km/h
Nopeus:  21,5 kn
Lastikapasiteetti:  436 TEU
Lähteet:  
M/S Duncan Island (IMO 9059638) on tanskalaisen Difko LXXXIV K/S:n omistama kylmäkonttialus. Laiva on rakennettu vuonna 1993 Danyard A/S:n telakalla Frederikshavnissa Tanskassa. Duncan Island on rekisteröity Bahaman lipun alle ja sen kotisatama on maan pääkaupunki Nassau. Nykyisin aluksella operoi yhdysvaltalainen Ecuadorian Line.
Käyttöhistoria

Vuonna 1993 alus valmistui tanskalaiselta Danyard A/S:n telakalta.
Iltapäivällä 6. marraskuuta 2007 alus oli huonossa säässä matkalla Alankomaille kuuluvan Terschellingin saaren edustalla Pohjanmerellä. Alukselta putosi yhdeksän banaania sisältänyttä konttia mereen. Tuhannet raa'at banaanit huuhtoutuivat myöhemmin Terschellingin rantaan.
Aiheesta muualla

Kuvia aluksesta[vanhentunut linkki] (englanniksi)
Aluksen sijainti (Arkistoitu – Internet Archive) (englanniksi)
Beyond (Omnium Gatherumin albumi)

| Beyond Omnium Gatherum |
| --- | --- | --- |

Studioalbumin tiedot
 Julkaistu: 22. helmikuuta 2013
 Tuottaja(t): Dan Swanö
 Tyylilaji: melodinen death metal alternative metal
 Kesto: 57.10
 Levy-yhtiö: Lifeforce
Listasijoitukset
  8.
Omnium Gatherumin muut julkaisut
| New World Shadows 2011 | Beyond 2013 | Grey Heavens 2016 |
Beyond on Omnium Gatherumin kuudes studioalbumi, joka julkaistiin 22. helmikuuta 2013.
Kappaleet

Luoto – 3.32 (säv. instrumentaali)
New Dynamic – 4.56
In the Rim – 4.52
Nightwalkers – 8.15
Formidable – 4.54
The Sonic Sign – 4.36
Who Could Say – 4.45
The Unknowing – 5.58
Living in Me – 4.41
White Palace – 10.41
Subdivisions – 5.33 (Rush-cover, vain rajoitettu painos)
Kokoonpano

Jukka Pelkonen – laulu
Markus Vanhala – kitara
Joonas Koto – kitara
Erkki Silvennoinen – basso
Jarmo Pikka – rummut
Aapo Koivisto – kosketinsoitin
Dan Swanö – miksaaja, masteroija
Teemu Aalto – äänittäjä
Olli Lappalainen – grafiikka
Arvostelut

Imperiumi.net:
Inferno:
Soundi:
Sputnikmusic:
Aiheesta muualla

Beyond (Omnium Gatherumin albumi) Discogsissa. (englanniksi)
Albumi Beyond (Omnium Gatherumin albumi) Encyclopaedia Metallum -sivustolla (englanniksi)
Omnium Gatherum
| --- | --- |
Studioalbumit::   Spirits and August Light  Years in Waste  Stuck Here on Snakes Way  The Redshift  New World Shadows  Beyond  Grey Heavens  The Burning Cold  Origin 
EP:t:   Steal the Light  Slasher
Magnum Bonum (peruna)

Magnum Bonum
Magnum Bonum on Englannista peräisin oleva perunalajike, joka oli 1900-luvun alussa suosittu Luoteis-Euroopassa, muun muassa Ruotsissa. Lajikkeen todettiin 1980-luvulla sisältävän suuria määriä myrkyllistä solaniinia ja chakoniinia.
Manuel Romero Arvizu

Manuel Romero Arvizu (13. huhtikuuta 1919 – 6. marraskuuta 2009) oli meksikolainen roomalaiskatolinen piispa. Hänet vihittiin fransiskaanien papiksi 24. kesäkuuta 1945 ja nimitettiin Jesús Marían (del Nayar) prelaatiksi sekä Dusan titulaaripiispaksi 24. toukokuuta 1962. Piispaksi vihkiminen seurasi 15. elokuuta. Pääkonsekraattorina toimi José Garibi y Rivera, jota avustivat Francisco Javier Nuño y Guerrero ja Anastasio Hurtado y Robles.
Romero Arvizu osallistui Vatikaanin toiseen kirkolliskokoukseen. Hän erosi titulaaripiispan arvosta 15. helmikuuta 1978 ja jatkoi toimintaansa prelaattina, kunnes erosi prelatuurinsakin johdosta 27. kesäkuuta 1992.
Billy Wingrove

| 0 | 1 | 2 |
| --- | --- | --- |

Henkilötiedot
Koko nimi: William Wingrove
Syntymäaika: 17. marraskuuta 1982 (ikä 41)
Syntymäpaikka: Lontoo, Englanti
Pelipaikka: hyökkäävä keskikenttäpelaaja
Pituus: 173 senttimetriä
Seura
Seura: Enfield FC
Billy Wingrove (s. 15. marraskuuta 1982 Lontoo, Englanti) on brittiläinen freestyle-jalkapalloilija.
Historia

Wingrove aloitti jalkapallotaitojen hiomisensa jo lapsena. Hän alkoi opetella ja kopioida temppuja joita näytettiin televisiosta mainoksessa jossa kikkailivat muun muassa Maradona ja Romário.
Billy kasvoi jalkapalloilevassa perheessä, mutta päinvastoin kuten hänen isänsä joka pelasi Tottenhamissa ja serkkunsa joka pelasi Arsenalissa, hän päätti hioa ja näytellä pallonkäsittelytaitojaan sen sijaan, että olisi pelannut jalkapallojoukkueissa.
Kun hän kasvoi vanhemmaksi hän tuli siten osaksi nuorten freestyle-jalkapalloilijoiden verkostoa Lontoon alueella. Vuonna 2003 Billy osallistui Niken järjestämään freestyle-kilpailuun Lontoon Earl's Courtissa ja 6 000 kilpailijan joukosta hän pääsi semifinaaleihin. Coca Cola, O2, Barclaycard, Disney ja Sky Sports  ovat tuon jälkeen käyttäneet Wingrovea mainoksissaan.
Nykypäivä

Vuoden 2003 Niken freestyle jalkapallokilpailusta lähtien Wingrove on ollut ammattilais-freestyle-jalkapalloilija.
Billy on esiintynyt televisiossa esimerkiksi Nickelodeonilla, BBC1:llä ja Match of the Daylla.
Vuonna 2005 Wingrove esiintyi KDDI:n televisiomainoksessa japanilaisen jalkapalloilija Shinji Onon kanssa. Hieman tämän jälkeen Billy oli osana Coca Colan mainosta Manchester Unitedissa pelaavan Wayne Rooneyn kanssa ja oli myös japanilaisen jalkapallolehden Footivalin sivuilla. Wingroven työtä on myös esitelty brittilehdissä FourFourTwo ja Match.
Wingrove oli ensimmäinen freestyle-jalkapalloilija, joka siirtyi ammattilaisjalkapallojoukkueeseen. Englannin Valioliigassa pelaava Tottenham Hotspur otti hänet kirjoilleen. Billy näyttää ja opettaa kikkojaan ja temppujaan Tottenhamin valmentajille ja pelaajille, järjestää sponsoreita ja viihdyttää ihmisiä ennen Tottenhamin pelejä ja niiden puoliajoilla. Hän myös on esiintynyt puoliajoilla Englannin maajoukkueen peleissä.
Aiheesta muualla

The Official Billy Wingrove website (englanniksi)
Keeper saves the day for Old Oak (englanniksi)
Hertford Town v Edgware - 14/08/04 (englanniksi)
Spurs Control freak (englanniksi)
The other week I was showing Robbie Keane how to do a trick (englanniksi)
Beyond

| Beyond Dinosaur Jr>  |
| --- | --- | --- |

Studioalbumin tiedot
 Äänitetty : syys–joulukuu 2006
 Julkaistu: 1. toukokuuta 2007
 Tuottaja(t): J Mascis
 Tyylilaji: alternative rock, indie rock
 Kesto: 49.34
 Levy-yhtiö: Fat Possum
Listasijoitukset
  69.
Dinosaur Jr.:n muut julkaisut
| Hand It Over 1997 | Beyond 2007 | Farm 2009 |
Singlet albumilta Beyond
 ”Been There All the Time” / ”Back to Your Heart” Julkaistu: 23. huhtikuuta 2007
Beyond alternative rock -yhtye Dinosaur Jr.:n kahdeksas studioalbumi, joka julkaistiin 1. toukokuuta 2007. Albumi on yhtyeen ensimmäinen alkuperäiskokoonpanolla nauhoitettu albumi sitten vuoden 1988.
Albumi nousi Yhdysvalloissa Billboard 200 -listan sijalle 69.
Äänitys

Albumi äänitettiin syys- ja joululukuun välillä vuonna 2006. Studiona toimi kitaristi J Mascisin omistama Bisquiteen studios Amherstin kaupungissa Massachusettsin osavaltiossa Yhdysvalloissa. Albumilla soittaa Dinosaur jr.:n alkuperäinen kokoonpano, johon kuuluvat J Mascis (kitara ja laulu), Lou Barlow (basso) ja Murph (rummut). Albumi on ensimmäinen kyseisellä kokoonpanolla tehty albumi sitten vuoden 1988.
Albumin tuottajana toimi J Mascis, joka on myös säveltänyt ja sanoittanut albumin kappaleet kahta lukuun ottamatta. Nuo kaksi muuta kappaletta on säveltänyt ja sanoittanut Lou Barlow. Albumin miksaajana toimi John Agnello ja masteroinnista vastasi Greg Calbi.